एटलेटिको सेभियासँग पराजित
स्पेनी ला लिगाको शीर्ष स्थानमा रहेको एटलेटिको म्याड्रिडले आइतबार सेभियाको हातबाट १–० को हार बेहोरेको छ ।
म्याड्रिड — स्पेनी ला लिगाको शीर्ष स्थानमा रहेको एटलेटिको म्याड्रिडले आइतबार सेभियाको हातबाट १–० को हार बेहोरेको छ ।सेभियाको जितमा मार्कोस एकुनाले हेडबाट गोल गरे ।सन् २०१४ यता पहिलो पल्ट लिग उपाधि जित्ने अभियानमा रहेको एटलेटिकोका लागि यो हार निकै घातक सावित हुन सक्नेछ । उसको २९ खेलबाट ६६ अंक छ ।यो शीर्ष स्थानमा अब तीन अंकको मात्र अग्रता हो । रियल म्याड्रिड ६३ अंकसहित दोस्रो तथा बार्सिलोना ६२ अंकसहित तेस्रो स्थानमा रहेको छ । 